Վերջին տարիներին Նիդերլանդահայ կառույցներն ու կազմակերպությունները լուրջ քայլեր են ձեռնարկել միմյանց հետ մերձենալու, համախմբվելու, միասնաբար գործելու ուղղությամբ: Միասնության հասնելու այս ձգտումը շոշափելի ու զգալի արդյունքներ է ապահովել: Դրանք առնչվում են տարբեր ոլորտներին` սկսած հայապահպանության, ընդհուպ ուսումնառության խնդիրներից` մինչև տեղի օրենսդիր մարմիների առջև Հայոց Ցեղասպանության թեման մշտարթուն դարձնելը, այն ժխտողաբար հանդես եկողներին դատական մարմինների առջև պատասխանատվության ենթարկելը: Համատեղ ջանքերով բազմիցս է զանազան ու հաջողված միջոցառումներ կազմակերպվել: Միասնության այս դրսևորումը տարեցտարի դրական է անրադառնում Նիդերլանդների համայնքային կյանքին, ձևավորում փոխադարձ վստահության մթնոլորտ: